Kunst, musik, gastronomi, underholdning og naturligvis muslinger i massevis er i centrum, når Løgstør i denne weekend inviterer til sin årlige muslingefestival. I løbet af festivalen er der masser af aktiviteter for både børn og voksne. Blandt andet kan børn fange og tilberede muslinger. Der er andevæddeløb på fjorden - og fredag aften kan muslingeelskere glæde sig over, at der holdes Muslingeaften, hvor alle kan spise muslinger - gratis. Parasollen - med vært Flemming Retbøll i spidsen - er med på muslingefestivalen fredag den 8. juli. Se programmet på TV2/Nord kl. 19.30.
Fra torsdag den 7. til søndag den 10. juli står den i muslingernes tegn i Løgstør. Byen holder sin traditionsrige muslingefestival. Og fredag er TV2/Nords Parasollen med.